stanford-oval/wikipedia huggingface dataset:
Raini Rodriguez
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 2007 | Parker | Parker | ei nimeä |  |
| 2008 | Babysitters Beware | Babysitters Beware | Marcon sisko |  |
| 2009 | Ostarikyttä | Paul Blart: Mall Cop | Maya Blart |  |
| 2009 | Jonas Brothers: The 3D Concert Experience | Jonas Brothers: The 3D Concert Experience |  | ääninäyttelijä |
| 2009 | Slice of Water | Slice of Water | Maggie Blumsfeld |  |
| 2009 | Gordita | Gordita | Tatiana (teini-iässä) |  |
| 2011 | Prom | Prom | Tess |  |
| 2012 | Girl in Progress | Girl in Progress | Tavita |  |
| 2014 | Marnie – tyttö ikkunassa | When Marnie Was There | Nobuko Kadoya | ääninäyttelijä |
| 2015 | Ostarikyttä 2 | Paul Blart: Mall Cop 2 | Maya Blart |  |
Televisiosarjat
| Vuosi | Suomenkielinen nimi | Alkuperäinen nimi | Rooli | Huomioita |
| 2006 | Huff | Huff | Denise | Jakso: "Black Shadows" |
| 2007 | Mainio Manu | Handy Manny | Isabel Montoya | Jakso:"Lost and Found", ääninäyttelijä |
| 2007 | Family of the Year | Family of the Year | Maria | Jakso: "Pilot" |
| 2007 | Zackin ja Codyn viiden tähden elämää | The Suite Life of Zack & Cody | Betsy | Jakso: "Sleepover Suite" |
| 2010 | I'm in the Band | I'm in the Band | Arlene Roca | 2 jaksoa |
| 2011–16 | Austin ja Ally | Austin & Ally | Trish De la Rosa |  |
| 2011 | True Jackson, VP | True Jackson, VP | Nina | Jakso: "True Mall" |
| 2011 | The Tonight Show with Jay Leno | The Tonight Show with Jay Leno | omana itsenään |  |
| 2015 | Growing Up and Down | Growing Up and Down | Jackie | Julkaisematon pilottijakso |
| 2015 | Se en ollut minä | I Didn't Do It | Trish De la Rosa | Jakso: "Bite Club" |
Palkinnot

| Vuosi | Palkinto | Kategoria | Teos | Lopputulos | Viite |
| --- | --- | --- | --- | --- | --- |
| 2010 | Young Artist -palkinto | Best Performance in a Feature Film – Supporting Young Actress | Ostarikyttä | Ehdokkuus |  |
| 2013 | Imagen -palkinto | Best Young Actress/Television | Austin ja Ally | Voitto |  |
| 2015 | Teen Choice -palkinto | Choice Movie Actress: Comedy | Ostarikyttä 2 | Ehdokkuus |  |
| 2015 | Imagen -palkinto | Best Supporting Actress – Television | "Austin ja Ally" | Ehdokkuus |  |
Aiheesta muualla

Raini Rodriguez Internet Movie Databasessa. (englanniksi)
Raini Rodriguez Allmoviessa (englanniksi)
Robert Schulte

| Robert Schulte> Henkilötiedot |
| --- | --- |
Koko nimi:  Robert Werner Schulte
Syntynyt: 1897 Lüdenscheid, Westfalen
Kuollut: 1933 (35–36 vuotta) Berliini
Kansalaisuus:  saksalainen
Koulutus ja ura
Tutkimusalue:  urheilupsykologia
Robert Werner Schulte (1897–1933) oli saksalainen urheilupsykologi. Schulte tuli tunnetuksi yhden ensimmäisen urheilupsykologian laboratorion perustajana. Schulte tutki erityisesti, kuinka erilaisia psykomotorisia taitoja ja kykyjä opittiin. Schulte kirjoitti useita kirjoja ja luennoi liikunnan opisklelijoille.
Schulte opiskeli Leipzigin yliopistossa ja väitteli tohtoriksi 1919. Hänen väitöskirjansa aihe oli Scheilermacher. Samana vuonna hän muutti Berliiniin ja alkoi Münsterbegin alaisuudessa kehittämään ja toteuttamaan psykoteknisiä valintamenettelyjä eri ammatteihin. Schulte pyrki soveltamaan differentiaalisen psykotekniikan perustekniikoita myös urheilun alalle, mikä oli uusi avaus. Schulte opetti vuodesta 1920 lähtien psykologian ja pedagogiikan lehtorina Carl Diemin johtamassa Saksan liikuntayliopistossa Berlin-Spandaussa. Schulte oli päälle 20-vuotiaana ensimmäine urheilupsykologian opettaja. Schulte kehitti suuren määrän psykoteknisiä laitteita ja jätti jälkeensä laajan työn. Schulte teki itsemurhan vuonna 1933.
Teokset

Abriss der lautwissenschaft; eine erste einführung in die probleme und methoden der phonetik (O. R. Reisland, 1917)
Die berufseignung des damenfriseurs; methoden und ergebnisse eines psychotechnischen prüfsystems auf der grundlage einer funktionsanalyse (J. A. Barth, 1921)
Leistungssteigerung in Turnen, Spiel und Sport ; Grundlinien einer Psychobiologie der Leibesübungen. (Oldenburg : I.D., G. Stalling, 1927)
Psychotechnische Eignungsprüfungen im Schreibmaschinenbau (F. Enke, 1926)
Über des ringenden lebens rauschendem reihn; lyrik (Volger, 1919)
Rikke Schmidt

| Mitalit> Maa:   Tanska.Naisten käsipallo. Olympialaiset  | Mitalit> Maa:   Tanska.Naisten käsipallo. Olympialaiset  | Mitalit> Maa:   Tanska.Naisten käsipallo. Olympialaiset  | Maa:   Tanska> Naisten käsipallo. |
| --- | --- | --- | --- |
|  Kultaa | Sydney 2000 |  |  |
|  Kultaa | Ateena 2004 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Unkari 2004 |  |  |
Rikke Schmidt (o.s. Petersen, s. 14. tammikuuta 1975 Århus) on tanskalainen käsipalloilija, pelipaikaltaan maalivahti. Hän on Tanskan maajoukkueen pelaajana voittanut olympiakultaa Sydneyssä 2000 ja Ateenassa 2004.. Seuratasolla hän on edustanut muun muassa Slagelse FH:ta, Aalborg DH:ta, Ikast-Bording EH:ta, KIF Vejeniä ja Team Esbjergiä.
Rómulo García

Rómulo García (24. maaliskuuta 1927 – 18. joulukuuta 2005) oli argentiinalainen roomalaiskatolinen arkkipiispa. Hänet vihittiin papiksi 10. joulukuuta 1950 ja nimitettiin Mar del Platan hiippakunnan vihkipiispaksi sekä Uzitan titulaaripiispaksi 9. elokuuta 1975. Piispaksi vihkiminen seurasi 24. syyskuuta. Pääkonsekraattorina toimi Eduardo Francisco Pironio, jota avustivat Jorge Mayer ja Germiniano Esorto.
García sai 19. tammikuuta 1976 nimityksen Mar del Platan piispaksi, jonka virkaan hänet asetettiin 19. helmikuuta. García nimitettiin 31. toukokuuta 1991 Bahía Blancan arkkihiippakunnan arkkipiispaksi, ja hänet asetettiin tähän virkaan 24. syyskuuta. Hän jäi eläkkeelle 15. kesäkuuta 2002.
Rey Manaj

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rey Aldo Manaj
Syntymäaika: 24. helmikuuta 1997
Syntymäpaikka: Lushnjë, Albania
Pelipaikka: hyökkääjä
Pituus: 182 cm 
Seura
Seura: Sivasspor
Junioriseurat
2008–2012: Piacenza
2012–2014: Cremonese
2013–2014: → Sampdoria
2015: Inter Milan
Seurat
| Vuodet | Seura | O | (M) |
| 2014–2015 | Cremonese | 23 | (2) |
| 2015–2018 | Inter Milan | 4 | (0) |
| 2016–2017 | → Pescara | 12 | (2) |
| 2017 | → Pisa | 17 | (2) |
| 2017–2018 | → Granada | 19 | (1) |
| 2018–2020 | Albacete | 37 | (9) |
| 2020–2021 | Barcelona B | 27 | (13) |
| 2021–2022 | → Spezia | 30 | (5) |
| 2022–2023 | Watford | 6 | (0) |
| 2023– | Sivasspor | 32 | (18) |
Maajoukkue
| 2014–2015 | Albania U19 | 5 | (3) |
| 2015–2019 | Albania U21 | 9 | (6) |
| 2015– | Albania | 31 | (6) |
 Seurajoukkueuran tilastot kattavat vain kansalliset sarjat, päivitetty 19. toukokuuta 2024.  Maajoukkueuran tilastot päivitetty 19. toukokuuta 2024.
Rey Aldo Manaj (s. 24. helmikuuta 1997 Lushnjë) on albanialainen jalkapalloilija, joka edustaa turkkilaisseura Sivassporia. Pelipaikaltaan molempijalkainen Manaj on hyökkääjä. Hän on pelannut Albanian A-maajoukkueessa vuodesta 2015.
Seurajoukkueura

Manaj aloitti ammattilaisuransa kaudella 2014–2015 Italian Lega Pron US Cremonesessa. Hän pelasi kauden aikana 22 ottelua viimeistellen kaksi maalia. Heinäkuussa 2015 Manaj siirtyi Serie A:n Internazionaleen. Hän debytoi pääsarjatasolla Serie A:n avauskierroksella elokuussa 2015 Atalantaa vastaan.
Manaj on sittemmin edustanut useita seuroja. Pääsarjatasolla hän on pelannut Italian Serie A:n Pescarassa ja Speziassa sekä Turkin Superliigan Sivassporissa.
Maajoukkueura

Manaj on edustanut Albaniaa nuorten maajoukkueissa. Albanian jalkapallomaajoukkueessa hän debytoi marraskuussa 2015 epävirallisessa ystävyysottelussa Kosovoa vastaan ja onnistui heti maalinteossa. Ensimmäisessä virallisessa maaottelussa marraskuussa 2015 vastustajana oli Georgia.
Manaj on pelannut huhtikuun 2024 loppuun mennessä 31 virallista A-maaottelua, joissa hän on ollut 22 kertaa avauskokoonpanossa. Hän on tehnyt näissä otteluissa kuusi maalia: lokakuussa 2019 EM-karsintaottelussa Moldovaa, marraskuussa 2019 EM-karsintaottelussa Andorraa, marraskuussa 2020 Kansojen liigan otteluissa Kazakstania ja Valko-Venäjää, maaliskuussa 2021 MM-karsintaottelussa San Marinoa sekä syyskuussa 2021 jälleen MM-karsintaottelussa San Marinoa vastaan.
Rikke Sevecke

Rikke Læntver Sevecke lokakuussa 2016.
Rikke Læntver Sevecke (s. 15. kesäkuuta 1996) on tanskalainen jalkapalloilija, pelipaikaltaan puolustaja. Hän edustaa Englannin Superliigassa pelaavaa Evertonia ja on pelannut Tanskan maajoukkueessa.
Sevecke edusti kotimaassaan Brøndbytä heinäkuuhun 2019 saakka. Hän pelasi kauden 2019–2020 Ranskassa FC Fleury 91:n joukkueessa ja siirtyi kesällä 2020 englantilaisseura Evertoniin. Ranskan liigassa hän pelasi 16 ottelua tekemättä maaleja ja Englannin liigassa hän on toistaiseksi pelannut 31 ottelua ja tehnyt niissä yhden maalin.
Sevecke pelasi Tanskan nuorisomaajoukkueissa muun muassa alle 19-vuotiaiden EM-kilpailuissa 2013 ja 2015. Tanskan naisten maajoukkueessa hän pelasi ensimmäisen kerran maaliskuussa 2016 Islantia vastaan. Kesäkuun 2022 loppuun mennessä hän on pelannut naisten maajoukkueessa 38 maaottelua ja tehnyt niissä neljä maalia, yhden elokuussa 2019 Maltaa vastaan, yhden syyskuussa 2020 Bosnia ja Hertsegovinaa vastaan, yhden kesäkuussa 2021 Australiaa vastaan ja yhden syyskuussa 2021 Maltaa vastaan.
Pisara ja lammas

| Pisara ja lammas 1 Absoluuttinen Nollapiste |
| --- | --- | --- |

Studioalbumin tiedot
 Äänitetty : 26. heinäkuuta 2011 – 16. elokuuta 2012
 Studio : Studio Kuu
 Julkaistu: 12. lokakuuta 2012
 Formaatti: CD, LP
 Tuottaja(t): Aake Otsala
 Tyylilaji: rockooppera
 Kesto: 41.26
 Levy-yhtiö: Diu Dau Records
Listasijoitukset
  Suomen virallinen lista: 18.
Absoluuttisen Nollapisteen muut julkaisut
| Demo 3 2011 | Pisara ja lammas 1 2012 | Pisara ja lammas 2 2014 |
| Pisara ja lammas 2 Absoluuttinen Nollapiste |
| --- | --- | --- |

Studioalbumin tiedot
 Äänitetty : 19. heinäkuuta 2012 – 3. huhtikuuta 2014
 Studio : Studio Kuu
 Julkaistu: 30. toukokuuta 2014
 Formaatti: CD, 2 LP
 Tuottaja(t): Aake Otsala
 Tyylilaji: rockooppera
 Kesto: 51.44
 Levy-yhtiö: Diu Dau Records
Listasijoitukset
  Suomen virallinen lista: 19.
Absoluuttisen Nollapisteen muut julkaisut
| Pisara ja lammas 1 2012 | Pisara ja lammas 2 2014 |   |
Pisara ja lammas on Absoluuttinen Nollapiste -yhtyeen kaksiosainen teema-albumi, jonka osat julkaistiin vuosina 2012 ja 2014 CD:nä ja vinyyli-LP:nä yhtyeen oman Diu Dau Records -levy-yhtiön kautta. Levyillä on yhtyeen tiedotteen mukaan "[k]ronologisesti etenevä scifi-tarina [joka] tapahtuu läheisessä tulevaisuudessa". Albumit on ollut tarkoitus dramatisoida teatterinäyttämölle.
Albumit ovat yhtyeen ensimmäiset ilman kosketinsoittaja Janne Hastia, joka soitti yhtyeessä vuosina 2003–2011. Yhtyeen entinen jäsen Teemu Eskelinen laulaa albumin molempien osien kuoroissa. Hieman ennen ensimmäistä albumia yhtye julkaisi digisinglen "Lupaan etten huku", joka ei kuitenkaan ole mukana albumin kummallakaan osalla.
Kappalelista

Kaikki sovitukset Lääkkölä–Otsala–Krutsin
Kappalelista > Pisara ja lammas 1 > υ

Alkusoitto – 3.08 (säv. Liimatta-Lääkkölä, san. Liimatta)
Planeetta Hyvä – 4.03 (säv. Otsala-Liimatta, san. Liimatta)
Juhlija – 3.30 (säv. Liimatta-Lääkkölä, san. Liimatta)
Nainen lentää – 5.08 (säv. Liimatta-Lääkkölä, san. Liimatta)
Kohtaaminen – 3.29 (säv. Liimatta-Lääkkölä, san. Liimatta)
Kappalelista > Pisara ja lammas 1 > ι

Pisara – 4.07 (säv. Liimatta-Lääkkölä, san. Liimatta)
Paimenen uni – 4.34 (säv. Liimatta-Lääkkölä, san. Liimatta)
Lampolan aamu – 2.30 (säv. Liimatta-Lääkkölä, san. Liimatta)
Lammas näkee naisen – 2.09 (säv. Liimatta, san. Liimatta)
Lampaan etsintä – 5.54 (säv. Liimatta-Lääkkölä, san. Liimatta)
Lammas saa vainun – 2.51 (säv. Liimatta-Lääkkölä, san. Liimatta)
Kappalelista > Pisara ja lammas 2 > ξ

Äidin varoitus – 3.52 (säv. Liimatta-Lääkkölä, san. Liimatta)
Taverna – 9.12 (säv. Liimatta-Lääkkölä, san. Liimatta)
Sovinto – 2.04 (säv. Liimatta, san. Liimatta)
Lammas matkustaa – 4.25 (säv. Liimatta-Lääkkölä, san. Liimatta)
Heinäsirkka – 6.29 (säv. Liimatta-Lääkkölä, san. Liimatta)
Kappalelista > Pisara ja lammas 2 > μ

Saapuminen planeetalle – 3.14 (säv. Liimatta-Lääkkölä, san. Liimatta)
Muodonmuutos heikentää – 3.07 (säv. Liimatta-Lääkkölä, san. Liimatta)
Kirves tummuu – 5.49 (säv. Liimatta-Lääkkölä, san. Liimatta)
Synnytys – 5.35 (säv. Liimatta-Lääkkölä, san. Liimatta)
Paljastuminen – 6.34 (säv. Liimatta-Lääkkölä, san. Liimatta)
Loppusoitto – 1.19 (säv. Liimatta-Lääkkölä, san. Liimatta)
Tekijät

Aki Lääkkölä – kitara ja kosketinsoittimet
Aake Otsala – basso, syntetisaattorit ja äänisuunnittelu
Tomi Krutsin – rummut ja lyömäsoittimet
Tommi Liimatta – laulu (kertoja)
Erkki Seppänen – laulu (Lammas)
Paula Vesala – laulu (Nainen)
Olavi Uusivirta – laulu (Paimen)
Milla Palovaara – laulu (Äiti)
Lotta Savolainen, Emilia Norppa, Teemu Eskelinen, Tommi Liimatta – kuoro (Pisara ja lammas 1)
Teemu Eskelinen, Heidi Heino, Niina Into, Mikko Kuivalainen, Jaakko Kulomaa, Tommi Liimatta, Kirsi Marttinen, Matilda Otsala, Tiina Riippa, Johanna Risku – kuoro (Pisara ja lammas 2)
Aake Otsala – tuotanto, äänitys ja miksaus
Emmalotta Kronholm – apulaisäänitys (Pisara ja lammas 1)
Jaakko Viitalähde – masterointi
Tomi Krutsin, Tommi Liimatta, Aake Otsala, Jenni Kääriäinen, Riku Souramo, Hannu Iso-Oja – lammaskuva
Hannu Iso-Oja – valokuvat
Hannu Oksa – graafinen suunnittelu
Arvostelut > Pisara ja lammas 1

Soundi:
Helsingin Sanomat/Nyt-liite:
Keskisuomalainen:
Rytmi:
desibeli.net:
Sue: 9
Kaleva.fi:
Rumba:
Mesta.net:
Arvostelut > Pisara ja lammas 2

Sue: 9
Helsingin Sanomat/Nyt-liite:
Soundi:
desibeli.net:
Rumba:
Aiheesta muualla

Absoluuttinen Nollapiste: Pisara ja lammas
Pisara ja lammas 1 discogs.com -sivustolla
Pisara ja lammas 2 discogs.com -sivustolla
Pisara ja lammas 1 Absoluuttisen Nollapisteen Soundcloud-sivulla
Pisara ja lammas 2 Absoluuttisen Nollapisteen Soundcloud-sivulla
Reaganin oppi

Presidentti Ronald Reagan.
Reaganin oppi on Yhdysvaltain presidentti Ronald Reaganin kylmän sodan aikainen ulkopoliittinen oppi, jonka mukaan Yhdysvallat pyrkii vähentämään kommunistien kansainvälisiä vaikutusmahdollisuuksia. Vaikka oppia noudatettiinkin alle kymmenen vuotta, se oli Yhdysvaltojen ulkopolitiikan keskiössä 1980-luvun alusta aina Neuvostoliiton hajoamiseen vuonna 1991.
Käytännössä oppi merkitsi Yhdysvaltojen apua kommunismin vastaisille sissi- ja vastarintaliikkeille Neuvostoliiton tukemissa maissa Afrikassa, Aasiassa ja Latinalaisessa Amerikassa. Sen tarkoituksena oli vähentää Neuvostoliiton vaikutusvaltaa sekä luoda toimintaedellytyksiä kapitalismille ja demokraattiselle hallintomallille. Tukea saivat mm. Contra-sissit Nicaraguassa ja islamistiset Mujahdeen-sissit Afganistanissa.
Doktriinin toteuttaminen jatkui vielä George H. W. Bushin kaudella, mutta väheni kohti Kylmän sodan loppua. Opin lopettamiseen vaikutti sekä Neuvostoliiton hajoaminen että presidentti Bushin päätös vähentää puolustusmenoja taloudellisista syistä. Presidentti Bill Clintonin kaudella puolustusmenojen kutistaminen jatkui edelleen.
Kritiikkiä

Yhdysvaltalainen historian professori Greg Grandin kritisoi Reaganin doktriinia siitä, että sitä sovellettaessa tuettiin nicaragualaisia Contra-sissejä, jotka syyllistyivät räikeisiin ihmisoikeusrikkomuksiin.
BBC:lle tekemässään dokumentissa Adam Curtis tutki USA:n 1980-luvun politiikkaa ja sitä, miten vastustaessaan Neuvostoliiton vaikutusvaltaa USA samalla tuki ääri-islamisteja Afganistanissa ja loi näin pohjaa Al-Qaidan toiminnalle.
Noam Chomsky puolestaan on esittänyt, että USA:n toimilla pyrittiin todellisuudessa tukemaan USA:lle myönteisiä tahoja Latinalaisessa Amerikassa ja leimaamaan samalla kaikki niiden vastustajat ja yhteiskunnallista muutosta vaatineet tahot "kommunisteiksi".
Rites of Spring (albumi)

| Rites Of Spring Rites of Spring |
| --- | --- | --- |

Studioalbumin tiedot
 Äänitetty : tammikuu 1985
 Julkaistu: kesäkuu 1985
 Tuottaja(t): Ian Mackaye
 Tyylilaji: post-hardcore
 Kesto: 37.32
 Levy-yhtiö: Dischord
Rites of Springin muut julkaisut
|   | Rites Of Spring 1985 | All Through a Life 1987 |
Rites of Spring on samannimisen post-hardcore yhtyeen, Rites of Springin debyyttialbumi, joka julkaistiin vuoden 1985 tammikuussa Dischordin kautta. Albumi oli paljon melankolisempi kuin monet muut post-hardcore -albumit[lähde? ] ja sitä pidetään "emo-musiikiin esi-isänä".
Rites of Spring oli yksi Nirvanan Kurt Cobainin lempialbumeista.
Kappaleet

Spring – 2.09
Deeper than Inside – 2.17
For Want Of – 3.09
Hain's Point – 2.08
All There Is – 2.54
Drink Deep – 4.54
Theme – 2.19
By Design – 2.38
Remainder – 2.30
Persistent Vision – 2.21
Nudes – 2.48
End On End – 7.23
Arvostelut

Punknews: 10/10
Aiheesta muualla

Discogs: Rites of Spring discogs.com sivustolla (englanniksi)
Päivi Happonen (toimittaja)

| Päivi Happonen> Henkilötiedot |
| --- | --- |
Syntynyt: Kuopio
Ammatti:  toimittaja, kirjailija
Päivi Happonen on suomalainen toimittaja ja kirjailija. Hän on työskennellyt Ylen uutistoimituksessa vuodesta 2000 ja oikeustoimittajana vuodesta 2004. Happonen työskenteli Kuningaskuluttajan toimittajana vuosina 1994–2000.
Happosen esikoisdekkari Pihla Karhu & Vaarallinen uutinen julkaistiin vuonna 2022. Happonen aloitti kirjan kirjoittamisen jo vuonna 2015. Kirjan päähenkilö on rikostoimittaja Pihla Karhu, joka ryhtyy tutkimaan lapsiin kohdistuvia seksuaalisia hyväksikäyttötapauksia. Pian Karhu alkaa saada uhkaavia viestejä.  Kirjan itsenäinen jatko-osa julkaistiin vuonna 2024.
Uutisointi kaksoiskansalaisten kohtelusta Puolustusvoimissa vuonna 2017

Keväällä 2017 Happonen teki paljon huomiota herättäneen uutisen, jonka mukaan Puolustusvoimat oli alkanut kohtelemaan Suomen ja Venäjän kaksoiskansalaisia eri tavoin kuin aiemmin estämällä heidän pääsynsä töihin Puolustusvoimissa ja rajoittamalla heidän koulutusmahdollisuuksiaan varusmiespalveluksessa. Jutun käynnisti Happoseen yhteyden ottanut Puolustusvoimissa työskentelevä henkilö, joka muun muassa näytti tälle Puolustusvoimien epävirallisen ohjeistuksen varusmiespalvelukseen tulevien kaksoiskansalaisten pääsyn estämisestä tiettyihin tehtäviin.
Puolustusministeri Jussi Niinistö kiisti rajusti syytökset. Hän nimitti uutista "valeuutiseksi" ja "uutisankaksi", epäili Ylen joutuneen informaatiovaikuttamisen kohteeksi ja haukkui toimittajia taitamattomiksi. Myös Puolustusvoimat kiistivät väitetyn ohjeistuksen olemassaolon. Muutama tunti uutisen julkaisemisen jälkeen Niinistö ilmoitti laittavansa vireille kaksoiskansalaisten pääsyn estämistä sotilasvirkoihin koskevan lakihankkeen, joka tuli voimaan heinäkuussa 2019. Uutinen johti myös oikeudenkäyntiin, joka koski Puolustusvoimien Vekaranjärven varuskuntaravintolaan hakenutta Venäjän ja Suomen kaksoiskansalaista. Kesäkuussa 2019 antamassaan lainvoimaisessa ratkaisussa käräjäoikeus katsoi, että kyseistä henkilöä oli syrjitty, mutta hylkäsi syrjintäsyytteen, koska rekrytointia hoitanut mies oli oikeuden mukaan toiminut Vekaranjärven turvallisuusupseerilta saamiensa ohjeiden mukaan.
Huomiota herätti myös se, kun Happonen kertoi vuonna 2018 julkaistussa Oikeustoimittajien juhlakirjassa Etusivun rikokset, että nimeltä mainitsematon Ylen uutistoimittaja yritti estää hänen juttunsa julkaisun. Ylen eläkkeelle jäänyt uutistoimittaja Hilkka Säävälä kertoi olevansa kirjoituksissa mainittu uutistoimittaja, mutta kiisti painostaneensa ketään. Happonen myöhemmin pahoitteli toimituksen sisäisten asioiden puintia kirjassa.
Teokset

Pihla Karhu & Vaarallinen uutinen.  Helsinki:  Deadline Kustannus, 2022.  ISBN 978-952-7396-99-5.
Pihla Karhu & Rakkaudesta murhatut. Helsinki: Deadline Kustannus, 2024.
Aiheesta muualla

Deadline Kustannus: Kirjailijat deadlinekustannus.fi. Arkistoitu 17.3.2023.
Kartio (sukunimi)

Kartio on suomenkielinen sukunimi:
Kaarlo Kartio (ent. Kalle Juho Hänninen, 1904–1944), näyttelijä
Kai Kartio (s. 1961), taidemuseon johtaja
Leena Kartio (o.s. Karumo, s. 1938) Turun yliopiston siviilioikeuden emeritaprofessori ja entinen kansleri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kari Manninen (kauppaneuvos)

Kari Antero Manninen (s. 20. toukokuuta 1956 Suomussalmi) on suomalainen diplomi-insinööri ja pankinjohtaja, joka on saanut kauppaneuvoksen arvonimen.
Kari Manninen syntyi Väinö ja Eeva Mannisen perheeseen. Hän avioutui 1986 koulutusjohtaja Seija Helvi Marketta Kinnusen kanssa. Manninen tuli ylioppilaaksi Suomussalmen lukiosta 1975 ja valmistui diplomi-insinööriksi Teknillisestä korkeakoulusta 1981. Hän oli Kehitysaluerahaston projektityöntekijä 1980–1981, Oulun yliopiston Pohjois-Suomen tutkimuslaitoksen vt. erikoistutkija 1981, Osuuspankkien Keskusliiton yritystutkija 1981–1985, Sotkamon Osuuspankin toimitusjohtaja 1985–1988, Etelä-Savon Osuuspankin pankinjohtaja 1988–2001 ja toimitusjohtaja 2001–2011 ja sitten Suur-Savon Osuuspankin toimitusjohtaja vuoteen 2018. Hänellä on ollut myös liike-elämän ja muita luottamus- ja asiantuntijatehtäviä. Kauppaneuvoksen arvonimen hän sai 2013.
Ronskibiitti / The Heartburns

| Ronskibiitti / The Heartburns Ronskibiitti & The Heartburns |
| --- | --- | --- |

Split-albumin tiedot
 Julkaistu: 3. elokuuta 2005
 Formaatti: 7" vinyyli
 Tyylilaji: punk rock
 Levy-yhtiö: Huge Bass (HB007) Hell’s Tone (HTR006)
Ronskibiitin muut julkaisut
| Ronskibiitti 2003 | Ronskibiitti / The Heartburns 2005 | Eipä kestä 2006 |
The Heartburnsin muut julkaisut
| The Heartburns / Frankie the Damage 2005 | Ronskibiitti / The Heartburns 2005 | Fucked Up in a Bad Way 2006 |
Ronskibiitti / The Heartburns on kahden saman nimisen yhtyeen split-albumi, joka julkaistiin 3. elokuuta 2005. Siitä painettiin 500:n kappaleen 7" vinyylipainos, joista osa sisälsi napin.
Kappaleet

Perjantaina Juostiin Osa 2
I Want Cunt
Set Your House on Fire
Havana Affair
I Need Glue
Egg Raid on Mojo
Aiheesta muualla

Ronskibiitti / The Heartburns discogs.com -sivustolla
Radiotaajuushäiriöt

Äänitiedostojen kuunteluohjeet
Radiotaajuus- eli RF-häiriöt ovat sähkömagneettisen säteilyn tai induktion aiheuttamia häiriötä sähköisissä laitteissa tai sovelluksissa. Lähteinä RF-häiriöille toimivat käytännössä mitkä tahansa korkeataajuuksisia sähkövirtoja tai jännitteitä sisältävät laitteet, sekä tietyt luonnonilmiöt ja taivaankappaleet, kuten revontulet ja aurinko.
RF-häiriöt voivat heikentää sähkölaitteiden toimivuutta tai aiheuttaa vikatiloja ja virheitä, joiden voimakkuus riippuu käytännössä häiriötä vastaanottavan piirin suojauksesta. Yleensä tehokkain keino suojautua RF-häiriöiltä on koteloida häiriöille alttiit osat tiiviillä metallikuorella.
Häiriötyypit

Häiriöt voidaan jakaa laajakaistaisiin ja kapeakaistaisiin häiriöihin, sekä luokitella jatkuviin ja impulssimuotoisiin häiriöihin. Analogiset piirit ovat usein herkkiä jatkuville, tasaisille häiriöille (esimerkiksi sähköverkon aiheuttamat häiriöt), kun taas digitaaliset järjestelmät ovat alttiita voimakkaille impulssimuotoisille häiriöille, transienteille.
Kapeakaistaisia häiriöitä voivat aiheuttaa esimerkiksi tv- ja radiolähetykset sekä langaton puhelinliikenne. Näissä tapauksissa häiriöiden taajuudet ovat keskittyneet hyvin kapealle taajuuskaistalle. Laajakaistaisia häiriöitä taas aiheuttavat mm. digitaalijärjestelmien transientit, auringon häiriöt ja hakkuriteholähteet. Tällaiset lähteet tuottavat paljon eri taajuusalueiden häiriöitä, joita voi olla erittäin vaikea saada poistettua häiriintyvän järjestelmän signaaleista.